በሙስና  የተጠረጠሩ ግለሰቦችን  የሚመረምር ልዩ ቢሮ መቋቋሙን ጠቅላይ ሚኒስትር ሃይለማሪያም አስታወቁ
በሙስና የተጠረጠሩ ግለሰቦችን  የሚመረምር በፖሊስ ከሚሽን ስር ልዩ የምርመራ ቢሮ መቋቋሙን የኢፌዲሪ ጠቅላይ ሚኒስትር ሃይለማሪያም ደሳለኝ አስታወቁዛሬ በጽሕፈት ቤታቸው ከጋዜጠኞች ጋር ባደረጉት ቆይታ እንዳስታወቁት፤ መንግስት ሙስናን ለመዋጋት ያግዘው ዘንድ  እስካሁን  ከነበረው በተለየ መልኩ  አሜሪካ ኤፍ ቢ አይ ጋር ተመሳሳይነት ያለው የምርመራ ቢሮ አቋቋሟ ብለዋል፡፡የምርመራ ቢሮው በሰው ኃይልም በቁሳቁስም እንዲጠናከር በማድረግ ጥቆማ በሚኖርበት ጊዜ በቂ ምርመራ ለማካሄድ የሚያስችል ሃላፊነት የተሰጠው መሆኑን  የገለጹት ጠቅላይ ሚኒስትሩ ህዝቡ በመረጃ ቴክኖሎጂ አማካይነት ጥቆማ ለማቅረብ የሚያስችል አሰራር መዘርጋቱምኝ  ተናግረዋል ፡፡ማንኛው ዜጋ ወይም ሚድያ በቂ መረጃ ይዞ ከቀረበ  በየትኛውም የስልጣን እርከን ላይ ያለ ግለሰብ  የማይጠየቅበት ሁኔታ እንደማይኖር አስገንዝበዋል ፡፡ጠቅላይ ሚኒስትሩ አያይዘውም ጠፋት የፈጸመ ሰው ከስልጣን የማስወገድ አስተዳደራዊ እርምጃ እንደሚወሰድበት ጠቁመው   በቂ ማስረጃ ከተገኘ ደግሞ  በህግ ተጠያቂ ይሆናል ብለዋል።ኢህአዴግ በቅርቡ በጥልቀት የመታደስ እንቀስቃሴ እንደለኮሰ በመጥቀስም የመንግስት ስልጣን በሌብነትና በሙስና መልክ የሚገለጽ የላይኛው ጫፍ የሆነ አተያይ መኖሩን ጠቁመዋል ፡፡ይህም አመራሩ የያዘው ስልጣን ለህዝብ ጥቅም ማዋል ሲገባ የግል ኑሮውን ለማሻሻል የተንደላቀቀ ኑሮ ለመኖር የመሞከር ሁኔታ መታየቱንም አረጋግጠዋል፡፡አመራሩ ለስራ ከመትጋት ይልቅ ባለጉዳይን ባግባቡ ያለማስተናገድ፤ ቢሮ ክፍት ያለማድረግ ፣ የተለያዩ ጉዞዎችን የማብዛት የመሳሰሉ እንደሚታዩበት  ነው ያብራሩት ፡፡በቅርቡ ከስልጣን የተነሱት ሰዎችም  ከነዚህ ባንዱ ተገምግመው እንደሆነ ተናግረዋል ፡፡ሙስና ውስብስብ ቢሆንም ከስልጣን የወጡና አሁንም በስልጣን ላይ ባሉ አመራሮች ጥናትን መሰረት ያደረገ  ክስ እንደሚመሰረት  አስገንዝበዋል ፡፡ስለሆነም ህዝቡ በጸረ- ሙስና ትግሉ በስፋትና በጥልቀት የሚሳተፍበትን ሁኔታ ማመቻቸት ማስረጃዎችን ለማግኘተ  ወሳኝ መሆኑን ጠቁመው የመንግስት ሃብትና ንብረት ይፋ የሚሆንበት ሁኔታ በመመቻቸቱ ፤ማንኛው ግለሰብ በሙስና ያፈራው በቤተሰብ ፤ በዘመድ የተያዘ ንብረትና ሃብት ካለ እንዲጠቁም ጥሪ አቅርበዋል ፡፡
 